BLO kap terug oor 'obsessie' met SAL | Maroela Media
Die Burgerlugvaartowerheid (BLO) is bekommerd oor die onlangse vlaag bewerings en beskuldigings oor die Suid-Afrikaanse Lugdiens (SAL) "wat grens aan obsessie" en wat nou ook die geloofwaardigheid en onafhanklikheid van die owerheid in twyfel trek.
"Die BLO weier om by politieke gevegte betrek te word. Die BLO is nie 'n politieke party nie en stel glad nie daarin belang om daarby betrokke te raak nie. Sy mandaat is duidelik en politiek is nie een van sy verantwoordelikhede nie," sê Kabelo Ledwaba, woordvoerder van die BLO.
Hy sê die SAL is een van verskeie operateurs wat deur die BLO gereguleer word.
"Die SAL se bedrywighede het die afgelope jaar weens sy probleme ingrypend verander. Daar is omvattend oor die probleme berig, maar dit hou nie verband met nienakoming van veiligheid of sekuriteit nie."
In die jongste voorval is die BLO daarvan beskuldig dat hy gehelp het om 'n voorval op 'n SAL-vlug van Johannesburg na Brussel te probeer verdoesel.
Maroela Media het vroeër berig die betrokke Airbus 340-600 het 'n sogenaamde "alpha floor"-voorval – wanneer 'n vliegtuig tydens landing of met opstyging nie genoeg stukrag het nie en begin staak – ondervind. Dit het glo gebeur omdat die gewig tydens opstyging met 90 ton verkeerd bereken is en die spoed waarteen die vliegtuig opgestyg het, dus ook verkeerd was.
Die BLO het toestemming vir dié vlug gegee – en sê dit was nie vreemd of uitsonderlik om dit vir 'n redery te doen nie – maar dat die besluit nou verdraai word om 'n beeld te vorm dat die BLO die SAL spesiale behandeling gee.
Ledwaba sê die BLO staan daagliks uitsonderings aan die bedryf toe. Die proses word ingevolge wetgewing en internasionale praktyk gedoen.
Hy sê 'n operateur kan 'n aansoek indien om af te wyk van voorgeskrewe bepalings en moet 'n risiko-assessering voorlê om te verseker veiligheid word nie in die gedrang gebring nie. Verskeie departemente in die BLO oorweeg die aansoek deeglik om te verseker 'n afwyking plaas nie lugvaartveiligheid in die gedrang nie.
Volgens die BLO word die proses wat hy volg boonop internasionaal geloof.
"Die onlangse obsessie oor die uitsondering wat vir die SAL gemaak is, laat die owerheid wonder oor die motiewe van diegene wat dit aan die publiek laat uitlek het. Die enigste gevolgtrekking wat gemaak kan word, was dat die publiek doelbewus mislei is oor 'n onderwerp waarvan hulle 'n beperkte begrip het oor die wetlike voorskrifte en wetgewing soos vervat in die Wet op Burgerlugvaart."
Die BLO sê net die uitsonderingsbesluit is uitgelek en nie een van die ander dokumente wat meer besonderhede daaroor bevat nie.
"Ons is oortuig dat dit gedoen is om die publiek te verwar en die indruk te skep dat hierdie 'n onreëlmatigheid was – wat nié die waarheid is nie," sê Ledwaba.
Hy sê die BLO het ook net een uitsondering toegestaan; nie 13 soos beweer word nie.
Ledwaba sê 'n voorval soos die een wat op die Brussel-vlug ondervind is, moet by die owerheid aangemeld word. Die SAL het dit gedoen, maar nie binne die voorgeskrewe spertyd nie. Nadat die verslag ontvang is, het die BLO wel met 'n ondersoek begin en hy sal ook vasstel waarom die aanmelding laat was.
Ledwaba sê die BLO sal na afloop van die ondersoek stappe hieroor doen en tot die ondersoek klaar is, gaan hy nie verder daaroor kommentaar lewer nie.
"Enige bewering dat die owerheid 'kwessies onder die mat vee', is onwaar en druis in teen die owerheid se beginsels."
BLO In die nuus Suid-Afrikaanse Lugdiens
Net nog n arm van die onbevoegde ANC kaders en regstellende aksie
Kyk wie is in beheer van due BLO. Korrupsie kan nie uitgesluit word nie. SA se nasionale sport.
Ons is obsessie oor die veiligheid van vlieg ja, dis reg.
En as die saa nou internasionale reëls wil omseil dan raak ons bekommerd, mag ons asseblief?
Weet eintlik nie hoekom ek reageer nie, sal in elk geval nooit meer met saa vlieg nie.
Ag shame, die BLO is nie 'n politieke organisasie nie, al bestaan die hele staatsdiens deesdae uit ontplooide kaders.
In een van Shakespear se toneelstukke word gesê "me thinks the Lady protests too much" of iets in dier voege. Hierdie Ledwaba kader se baie ontkennings en "rooi harings" tov dis internasionaal aanvaarbare praktyk om "toegewings" te maak is glad nie oortuigende nie. Ek het 25 jaar laas met SAL gevlieg want ek vertrou hulle glad nie meer nie. Die regte SAL is lankal duer die ANC nekomgedraai, veral deur Dudu.
Indien die BLO nie homself met politiek betrek nie, hoekom het hy 2jaar gelede 6 SEB kandidate frankryk toe gestuur vir opleiding om vlieeniers te word. So tussen ons en julle het nog net 2 van die 6 na 200 vlieg ure elk Solo gegaan. Dit gebeur onder normale omstandighede tussen 15 en 20 ure.
Is die opleiding sentrums in suid afrika wat deur die BLO gereguleer word dan nie goed genoeg nie? Dit is eintlik want SA het van die beste vliegskole in die wereld.